ISIGIDIMI SAMA XOSA

Vol.. VII LOVEDALE, SOUTH AFRICA, FEBRUARY 1, 1877. No. 77

Isigidimi Samaxosa

EVELA KU RULUMENTE ISIYA  
KWI MANTYI YASEDIKENI.

Nkosi,—Ndiyifumene ingxelo yako yoku- gqibela, kekaloku ukuqubela pambili noku- hluma okuxelayo wena kuyavuyisa kakulu ; ndikucela ukuba uyibikele inkosi u-Sikunyana ukuba u-Rulumente ukolisiwe kukubona ukuba yena uwamkele wawenza amazwi okuyala endandimnike wona; u-Rulumente utemba ukuba lomsebenzi ulungileyo uncomekayo awuqubileyo ngoku e-Lalini yake awusokuba yinto yentsukwana ezimbalwa ayakubuye adinwe yiyo ; okokuba woti azivuselele, ati njengokuba kukade engasemva koninzi lwezinye inkosi, azamele kaloku ukulingana neyona igqite ezinye ezintweni zonke ezisingisele ekubanyuseni nase kubahlumiseni abantu bake.

Amamfengu anawo onke amalungelo aba- ntwana baka Rulumente, kodwa uninzi lwawo aluwatabati lomatuba abekwe pambi kwawo ngu Rulumente na Bafundisi ngokuti azinyusele kwisimo nobulumko bokuwasebenzisa nokuwaxamla lomalungelo bawanikwe ngesisa esingaka. Lento ivelisa usizi ku Rulumente nakwabo bangabona bahlobo bawo (Amamfengu). Kuyavuyisa ke ngoko ukufumana amadoda anje ngo Sikunyana nabanye bevuseleleka ukuba bawabone bawaqonde awona malungelo abo.

Ukwakiwa kwentango zamatye yinto elungileyo eyomelezayo, intango ezihlalayo zobanga ukuba abantu babe nako ukulima ebusika kwanje ngasehlotyeni, babe nako ukulima eyeziqamo neminye imiti, liti ilizwe ngeminyaka embalwa libuye lizale yimiti, njengoko lalinjalo ekuqaleni kokulima kwa Mamfengu.

Inkoliso ya Mamfengu iwusebenza umhlaba njengokungati asinguwo wabo, abananto bayenzayo yokuwulungisa umhlaba ngati baza kubuye bawuhlutwe, mhlaumbi bemke kuwo—u-Rulumente ukubapa kwake lomhlaba neziqiniselo zawo, kwaye kungetemba nenkolo yokuba baya kuwusebenza bawulungise, ukuze abantu bawushiye lom­hlaba ulilifa labantwana babo, uzuze ixabiso ngenxa yokusetyenzwa nokulungiswa okwenziwe ngabo kuwo. Nditemba ukuba lento

iya kugqalwa yenziwe. Ukugqiba ndingati nditete egameni lika Rulumente ilizwi lokukutaza kwabo bate barola empahleni yabo ukuze kwakiwe indlu yomfundisi wabo. Nditemba ukuba baya kuzingisa kulo mizamo yabo ; bate kaloku bawamkele lomsebenzi ulungileyo kukade wamiswayo pakati kwabo. Nakubo koti, kungekabi kade, zibe ninzi iremente ezixasa abafundisi, abavele kwapakati kwabo.

Nditemba ukuba ingxelo yako ezayo yofika ibe yekolisayo kwanjengale yokugqibela.

Ndingu Mpatiswa we Micimbi Yabantsundu.

C. Brownlee.

INCWADI ZASE LIVINGSTONIA.

Kuya kuba luvuyo kubo bonke abalangazelela ukuva ngokuhamba komsebenzi we Nkosi pakati e-Africa ukuba amadoda asishiye kulomnyaka udluleyo ukuya e-Nyassa aselede aya kufika kungeko nto inkulu imbi iwahleleyo. Sibe sifanele ukumbulela Usonto zonke ngokuwalondoloza ngokokude abe namhla sekuqalwe umsebenzi wokukanya kwelozwe lobumnyama, kube kushunyayelwa indaba zoxolo ezweni lezipitipiti, nemfazwe, nembandezelwano.

Kwezincwadi esizinikayo namhlanje na- kwinteto eyenziwe ngu Mr. Young ukudlula kwake e-Kapa baya kubona ukuba u-Dr. Stewart uye kufika use uqaliwe umsebenzi, kuba esiti ufike sekwakiwe ishumi elinesitatu lezindlu, kuko neluxande, kushunyayelwa Ilizwi le Nkosi nge Sabata. Enye indawo engamandla noko ingati idelekile yeyokuba u-Mr. Young ngexesha ebisapetwe nguye i-Livingstonia wenze ukuba abantsundu abammeleyo bamtembe bamtande, beze kuma kufupi naye, bamqonde ukuba okwenene lo uze ngobukaya. Kwizizwe ezinje ngezipakati e-Africa londawo inamandla kuba gabulizigcawo abanje ngo Young lowo.

Kuzo zonke izinto ezibaliswe kwezincwa­di zanamhla eyona kuti iyintloko yeyokuba sivuliwe isikolo *sokuqala e-*Nyassa savulwa ngabantwana abalishumi elinabane—amakwenkwe alishumi elinamabini nentombi ezimbini. Noko ingati incinane londawo ekubonakaleni yalatisa kwinto ezinkulu eziya kuyilandela. Umnqweno wabaninzi bakuyiva londawo uya kuba ngowokuti akwaba ndibe ndiko nam ndibonela ukwenziwa kwa-

lonto. Kongezelela eluvuyweni lwetu ukuva ukuba ititshere *yokuqala* eyokubamba isi­kolo ngumfana ontsundu wabasuke e-Love­dale ongu Shadrach Mgunana. Anga angamaninzi amadodana ayakufana naye. Sanga isikolo soka Mgunana singanda ngamanani sihlume ekwazini kwelilizwe nokwelizayo, anga lomakwenkwe nentombi angaba ngaya kunyamezela avuyise intliziyo yetitsher, yawo ngokuti ngemini ezizayo aye kuba zizikanyiso kubumnyama obuwangqongileyo.

Indawo eyakuba lusizi kubo bonke kukuva ukuba kulamadodana matandatu ayenyukile isiqingata sawo sibuyile. Kwamane aye pume E-Lovedale kuza kubuya nye u-Isaac Williams, abe ayesuka e-Bayi ehamba neqela lika Dr. Macklin ebuya omabini. Kuya kuba lusizi ukuba ubushushu belozwe buya koyisa ama Africa nangapezu kwabamhlope, Nokoke kulusizi ngokubuya kwawo, ukuba intliziyo yawo isesemsebenzini we Nkosi aya kunceda noko alapa ngokubalisa ngento azibonileyo, intsizi nobubi, ubudenge nobunyama, nesikalo sabati yizani kusinceda. Kanjalo kukona kuza kuqondakala ukuba anako na amadodana ase Africa ukuti ngenxa yotando ku Kristu, aye apo kutiwa kuko ingozi, nokuba yeyesifo nokuba yeyenye into. Anakona ukubuncama ubom ngenxa yowancama obake. Liza kubuya libeko ituba lokubamabaye abanye. Kuya kubanjanina ke ngalomini ? Banga bangahlala sebecinga abanentliziyo yokupilela Inkosi, ukuze bangayi kulola izikali xa sekuhlatywa umkosi.

INCWADI KA DR. STEWART.

Lencwadi ka Dr. Stewart uyibale selese Livingstonia ngomhla wokuqala ka Nov­ember wayitumela ku Mr. Dunn inene elikulu lase Bayi eliwukutazayo kakulu umsebe­nzi wokuqutywa kwelizwi pakati kwabantsundu. Uti:—

Sihlobo sam esitandekayo,—Uyakuvuyiswa kukuva ukuba size kufika esipelweni sohambo lwetu kakuhle sisapilile ngapandle kwababini nabatatu. Umoya welicibi uvuselele nabebeke banento.

Seza kungena kwicibi le Nyassa ngokusa komhla 21 ka October, sajikela isiqiti esingakwi Cape Maclear sagaleleka apo ukona umzi ngexesha lokuqala emva kwemini enkulu. Siyambulela u-Tixo ngokusilondoloza eluhambeni lwetu ngeboti namapenyane no

Ipepa lamaxosa lenyanga